**ОБЩИНСКА ИЗБИРАТЕЛНА КОМИСИЯ ЛЕТНИЦА**

РЕШЕНИЕ  
№ 50-МИ  
Летница, 27.09.2019

ОТНОСНО: Утвърждаване на образци на указателни табели, табла и отличителни знаци при произвеждане на избори за общински съветници и за кметове на 27 октомври 2019 год.

На основание чл.87, ал.1, т.1, чл. 115, ал. 2, чл. 121, ал. 1 и чл. 125 и чл. 231 от Изборния кодекс, Решение № 607-МИ/14.08.2019 год. и Решение № 608-МИ/14.08.2019 год. на Централна избирателна комисия, Общинска избирателна комисия в община Летница, област Ловеч

**Р Е Ш И:**

1. При произвеждане на избори за общински съветници и за кметове на 27 октомври 2019 г.  се съставят информационни табла. Таблата се оформят от бял картон с грамаж 200/220 г/м².

2. Застъпниците на кандидатски листи в избори за общински съветници и за кметове на 27 октомври 2019 г. носят в изборния ден само отличителни знаци по утвърдения с Решение № 607-МИ/14.08.2019 г. на Централна избирателна комисия образец.

3. Наблюдателите в избори за общински съветници и за кметове на 27 октомври 2019 г. в изборния ден носят отличителни знаци по утвърдения с Решение № 607-МИ/14.08.2019 г. на Централна избирателна комисия образец.

4. Представителите на партии, коалиции и инициативни комитети в избори за общински съветници и за кметове на 27 октомври 2019 г. носят в изборния ден само отличителни знаци по утвърдения с Решение № 607-МИ/14.08.2019 г. на Централна избирателна комисия образец.

5. Анкетьорите в избори за общински съветници и за кметове на 27 октомври 2019 г. носят в изборния ден само отличителни знаци по утвърдения с Решение № 607-МИ/14.08.2019 г. на Централна избирателна комисия образец.

6. Наблюдателите, застъпниците на кандидатски листи, анкетьорите в случаите на чл. 431 от ИК и представителите на партии, коалиции и инициативни комитети, които носят отличителни знаци извън одобрените или не носят отличителни знаци, се отстраняват от избирателната секция с решение на секционната избирателна комисия. Решението може да се оспорва пред Общинска избирателна комисия в община Летница, област Ловеч, която се произнася незабавно. Решението на Общинска избирателна комисия в община Летница, област Ловеч не подлежи на обжалване.

7. Мястото за обявяване на решенията на Общинска избирателна комисия в община Летница, област Ловеч е таблото за обяви, поставено на централния вход на сградата на Община Летница, находяща се в гр.Летница, бул. „България“ №19.

8. Информационни табла и табели на СИК.

            8.1. Всяка СИК съставя информационни табла в избори за общински съветници и за кметове на 27 октомври 2019 г. и ги оформя по начин, показващ предназначението им. Таблата се поставят пред изборното помещение и в кабините за гласуване.

            8.2. Пред изборното помещение: информационни табла на СИК с минимални размери 100 см в широчина и 70 см във височина:

            – секционната избирателна комисия обявява всички решения;

            – образец от бюлетината за гласуване;

            – табло, на което с един и същи размер, вид, формат и шрифт са изписани кръгчета пред имената на кандидатите, поредните им номера по листи според регистрацията им в ЦИК, по поредността на партиите, коалициите според номера им в бюлетината;

            – табло с указание, че избирателят може да изрази своя вот само със знак „Х“ или „V“, поставен с химикал, пишещ със син цвят. Ако желае, поставя в кръгчето с номера, с който е регистриран избраният от него кандидат от избраната от него листа на партия или коалиция, със знак „Х“ или „V“, който показва по еднозначен начин неговото предпочитание (преференция) за съответния кандидат;

            – телефоните за връзка и подаване на сигнали до РУ на МВР и до дежурния районен прокурор;

            – телефони за връзка с Общинска избирателна комисия в община Пловдив, област Пловдив.

            8.3. В кабините за гласуване:

            – табло, на което с един и същи размер, вид, формат и шрифт са изписани кръгчета пред имената на кандидатите, поредните им номера по листи според регистрацията им, по поредността на партиите, коалициите според номера им в бюлетината;

            - информационни табла на СИК с минимални размери в широчина 20 см и 30 см във височина (формат А4). Надписът се разполага хоризонтално, като текстът се изписва с големи букви с указание, че избирателят може да изрази своя вот само със знака „Х“ или „V“, поставен с химикал, пишещ със син цвят. Ако желае, поставя в кръгчето с номера, с който е регистриран избраният от него кандидат от избраната от него листа на партия или коалиция със знак „Х“ или „V“, който показва по еднозначен начин неговото предпочитание (преференция) за съответния кандидат. Таблата се поставят пред изборното помещение и в кабините за гласуване.

            8.4. В случай че размерите на таблото са недостатъчни за обявяване на необходимата информация при произвеждане на избори за общински съветници и за кметове на 27 октомври 2019 г., СИК оформя допълнително табло или табло с по-големи размери, което да побере информацията.

9. Указателни табели

            9.1. На входа на сградата, в която се помещават СИК, се изписват номерата на секциите в сградата, а когато сградата е с повече от един етаж и на етажите има секции, се посочват номерата на секциите и етажът, на който се намират.

            9.2.На всеки етаж в сградата се поставят указателни табели с минимални размери в широчина 20 см и 30 см във височина (формат А4) с номерата и местонахождението на секциите на съответния етаж.

            9.3.Пред всяка секция се поставя указателна табела с минимални размери в широчина 20 см и 30 см във височина (формат А4), на която се изписва номерът на секцията и отдолу – административните адреси от населеното място, които обхваща секцията.

            9.4. На входа на сградата, в която се помещават СИК, се поставя табела и други обозначителни знаци, които да насочат избирателите с увредено зрение или със затруднения в придвижването към секцията за гласуване на избиратели с увредено зрение или със затруднения в придвижването. Табелата на входа е от бял картон с размери в широчина 50 см и във височина 30 см.

            9.5. Непосредствено пред определената с решение на Общинска избирателна комисия в община Летница, област Ловеч секция за гласуване на избиратели с увредено зрение или със затруднения в придвижването се поставя табела с минимални размери в широчина 20 см и 30 см във височина (формат А4), на която се отбелязва допълнителното предназначение на секцията.

10. Членовете на СИК в изборния ден носят отличителни знаци утвърдени с Решение № 608-МИ/14.08.2019 год. на Централна избирателна комисия.

Настоящото решение може да се бъде оспорвано в тридневен срок от обявяването му  пред Централната избирателна комисия.

ПРЕДСЕДАТЕЛ:

/Бисер Цеков/

СЕКРЕТАР:

/Станислава Стайкова-Давидова/